Det rhinsk-tyske nasjonalkonventet (Rheinisch-Deutsche Nationalkonvent) trådte sammen fra 17. til 23. mars 1793. Det var valgt av borgere fra Pfalz og områder langs Rhinens venstre bredd. Et forbilde var valgene til det franske nasjonalkonventet høsten 1792. Den første dag av konventet møtte 59 representanter, dagen etter kom det flere, slik at konventet til slutt talte 128 representanter fra 126 valgdistrikter. Mainzrepublikken ble utropt 18. mars 1793.